Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: 2. számú melléklet az 1129/2005. (XII. 22.) Korm. határozathoz
Paragraph Index: 1331

2. Az Országos Érdekegyeztetõ Tanács folytatta a megkezdett 2006. évi bértárgyalásokat. A napirend keretében nem alakult ki egyetértés arról, hogy a minimálbér kérdésében elõször a mértékekrõl vagy a javasolt szabályozási konstrukcióról tárgyaljon az OÉT. (A munkavállalói oldal a mértékekrõl, a munkáltatói oldal a konstrukciós kérdésekrõl kívánt tárgyalni. A kormányoldal ebben a vitában nem kívánt részt venni, hangsúlyozva, hogy az érdemi tárgyalásban érdekelt.) A munkáltatói oldal fenntartotta álláspontját, hogy elõször a minimálbér szabályozási konstrukciójáról kell megegyezni, tekintettel arra, hogy a munkáltatói oldal nem tudja támogatni a létminimum és a minimálbér összekapcsolásának jogi szabályozására benyújtott törvényjavaslatot. Úgy ítélik meg, hogy az OÉT jogosítványának szûkítését jelentené. Elvileg kifogásolják a létminimumhoz direkt módon kapcsolt, háromelemû minimálbér-rendszer bevezetését, és fenntartják azt a véleményüket, hogy a reálkeresetek és a minimális bér növekedése nem lehet nagyobb ütemû a GDP növekedési üteménél. A kormányoldal hangsúlyozta, hogy nincs olyan javaslat, ami az OÉT hatáskörét kívánja szûkíteni. A munkavállalói oldal – a tárgyalásokat segítendõ – kétoldalú egyeztetést kezdeményezett a munkáltatói oldallal. Mivel a munkavállalói és a munkáltatói oldal kétoldalú tárgyalásai nem vezettek eredményre, az OÉT úgy döntött, hogy a tárgyalásokat november 4-én folytatják. Országos Érdekegyeztetõ Tanács Titkársága 2005/166. szám A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes